हर हफ्ते की तरह सलमान खान अपने पॉपुलर शो 'बिग बॉस' में वीकेंड का वॉर के साथ कंटेस्टेंट्स की क्लास लगाने के लिए मौजूद होंगे. शो के फैंस हर हफ्ते वीकेंड का इंतजार करते हैं ताकि उन्हें उनके चहेते सलमान खान को देखने का मौका मिले. इसके साथ ही सलमान पूरे हफ्ते में बिग बॉस कंटेस्टेंट्स द्वारा किये गए गलत और सही कामों का लेखा जोखा लेकर आते हैं और सबसे ज्यादा गलतियां करने वाले कंटेस्टेंट को कटघरे में भी खड़ा करते हैं. वहीं 'वीकेंड का वार' में सलमान बिग बॉस हाउस के दो कंटेस्टेंट्स को सुल्तानी अखाड़े में दो-दो हाथ करने के लिए बुलाते हैं. अब इस बार के सुल्तानी अखाड़े की कहानी हम आपको एडवांस में बता देते हैं. इस वीकेंड का वार का एक प्रोमो वायरल हो रहा है. इस प्रोमो में दिखाया गया है कि सुल्तानी अखाड़े में आज करणवीर और शिवाशीष के दूसरे से भिड़ते हुए नजर आएंगे. पहले दोनों के बीच जुबानी जंग होगी. इसके बाद मैदान में जोर आजमाएंगे. इस दौरान दोनों एक रोलर के अंदर दौड़ते हुए नजर आएंगे. इस दौरान शिवाशीष फिसल जाते हैं. ये देखकर सलमान, श्रीसंत, दीपिका और सृष्ट‍ि के दिल की धड़कनें रुक जाती हैं. अब ये शो देखने के बाद ही पता चलेगा कि शिवाशीष को कितनी चोट लगी. आप भी देखिये ये वीडियो